
TREI RUGĂCIUNI 
ÎN UMBRA BAIONETELOR NEMȚEȘTI 


La începutul anului 1945, Patriarhul Serbiei, Gavrilo 
Dojici, și Episcopul Jicei, Nicolae Velimirovici, pe dru- 
mul lor spre lagărul morţii — Dachau și însoțiți de o nu- 
meroasă escortă, au ajuns la Viena, unde au fost ţinuţi 
trei săptămâni. În această perioadă, au fost duși în fiecare 
Duminică la Biserica Ortodoxă Sârbă „Sfântul Sâvva” din 
Viena, căci, fiind înalte feţe bisericești, dușmanul era to- 
tuși înțelegător în această privinţă. Și, în vreme ce gărzi- 
le se plimbau prin faţa bisericii sau stăteau în biserică, în 
altar Vlădica Nicolae, pe paginile goale ale Sfintei Evan- 


ghelii, cu ochii în lacrimi, a scris trei rugăciuni. 


RUGĂCIUNE CĂTRE SFÂNTUL SAVA 


Sfinte al nostru Părinte Sava, pe Dumnezeu pentru noi 
roagă: ca poporul sârb să se îndumnezeiască, să se uneas- 
Că și să se înmulțească. 

Tu, cel ce îngerește ai trăit, apostolește ai propovăduit și 
mucenicește te-ai luptat și ai pătimit, ascultă azi glasuri- 
le copilașilor sârbi din Ţară și din lumea întreagă care cu 


dragoste îţi cântă: 


„Sfântul Sava pe sârbi îi iubește, 
Pentru ei lui Dumnezeu se roagă. 
Neamului sârbesc aripi îi dăruiește, 


Pe copiii sârbi îi blagoslovește.” 


lar când auzi aceste glasuri drăgăstoase ale copiilor sâr- 


bi din amândouă emisferele, cere de la Hristos Dumne- 

zeu milostenie ca toţi sârbii să se îndumnezeiască, să se 
unească și să se înmulțească. 

ie, duhovnice, care primul în Biserica Sârbă rânduia- 
lă ai hotărnicit și poporul sârb ai unit, se roagă azi preo- 
ţii sârbi, chinuiţi și prigoniţi, în biserici năruite și în cti- 
toriile tale pângărite, ca în satele și orașele părăsite. „Nu 
ne lăsa, părinte al nostru duhovnicesc, ci roagă-l pe blân- 
dul Hristos să ne ierte nepăsarea și neputința noastră și 
pe noi toţi să ne îndumnezeiești, să ne unești și să ne 
înmulţești.” 

Ţie, care pe primii Domni ai Serbiei la Jicea ai binecu- 
vântat și încoronat și care pe temelie creștină Regatul 
Sârbesc ai întemeiat, preaînţelepte Sava, ne rugăm a cău- 
ta iertare și milă pentru neamul tău, ca să se îndumneze- 
iască, să se unească și să se înmulțească. 

Ție, care după o viață mult pătimitoare, cu șapte sute zece 
ani în urmă la Domnul te-ai mutat, se roagă nenumărate 
maici sârboaice la mormânturile proaspete ale fiilor și fice- 
lor: „Sava Sfinte, al nostru duhovnicesc părinte, roagă-l pe 
Hristos cel milostiv ca fiii noștri, precum grâul necopt îna- 
inte de vreme seceraţi, unde ești tu să fie așezați, în Marea 
Serbie Cerească, în Raiul cel dulce, unde boală, chin sau 
moarte nu se cunoaște, și ca restul sârbilor de pe Pământ 
să se îndumnezciască, să se unească și să se înmulțească.” 
Ţic, care pentru dreptatea lui Dumnezeu și pentru bu- 
năvoirea între oameni și între popoare te-ai oștit și îm- 
potriva oricărei minciuni și silnicii te-ai războit, se roa- 
gă astăzi ostașii și căpeteniile sârbești: „Ajută-ne pe noi, 
Sfinte Părinte Sava, împreună cu toată Serbia Cerească, 
să ne ţinem până la capăt pe calea ce duce la viaţa veșni- 
că, la care tu, ca ucenic al lui Hristos, ne-ai învățat, și aju- 
tă ca toţi sârbii să se îndumnezeiască, să se unească și să 


se înmulțească.” 


Ție, iubitorule de neam, azi, de praznicul tău, întreg 
poporul sârb laude îți cântă, întristat, umilit, de oa- 
meni uitat, de sângele vărsat nespălat, prin bolni- 
ţe și temnițe de răni gemând, și din casele lor năruite, 
din munţi și scorburi, rugăciuni ridicând: „Nu ne uita, 
Sfânte Sava, călăuzitorul nostru, ci caută milă la Atot- 
puternicul Dumnezeu, ca milioanele de noi muce- 
nici ai credinţei tale, fraţii și copiii noștri să odihneas- 
că și să proslăvească, iar pe noi, cei rămași pe Pământ, 
să ne îndumnezeiască, să ne unească și să ne înmulțească.” 
Ție, învățătorul învăţătorilor noștri, împăratul împăraților 
noștri și povățuitorul duhovnicilor noștri, ales al lui Hris- 
tos, cinstite părinte Sava, podoaba noastră și frumuseţea 
istoriei noastre, iată, și noi adunaţi azi în această biserică 
închinată ție, în acest mare oraș al lumii, slabi și păcătoși, în 
toate săraci, afară de păcatele noastre, iată, ţie inimile înăl- 
ţăm și te rugăm: „Cel ce ești vrednic și încununat Sfânt al 
nostru, împreună cu Preacurata Născătoare de Dumnezeu 
și cu toți sfinții, roagă-l pe Hristos Dumnezeu pentru noi 


să ne îndumnezeim, să ne unim și să ne înmulțim.” Amin. 


Viena, 27 ianuarie 1945 


RUGĂCIUNE CĂTRE DUMNEZEU 


Doamne, Dumnezeul nostru, Dumnezeul duhurilor și a 
tot trupul, nu mai întoarce fața Ta de către noi, ci auzi-ne 
și ne miluiește! 

Aici în pământ străin, fără acoperământ, îngenunchem în 
faţa Mărimii Tale, pe care nici îngerii, puterile Cerești în- 
tâi zidite, nu sunt în stare să o privească din pricina strălu- 


cirii puternice a Slavei 'Tale veșnice. Însă tot Pământul al 

Tău este, deci și acest loc unde îngenunchem al Tău este, 
cu suspinare fața Ta străfulgerătoare căutând și cu zdro- 
bire rugându-ne: întoarce mânia Ta cea dreaptă de la noi, 
auzi-ne și ne miluiește! 

Pământul străin — cel mai potrivit pentru suspinarea cea 
către “Line este, robia — cea mai potrivită pentru pocăință 
este, temnița — cel mai cuviincios lăcaș de rugăciune este, 
pătimirea — calea cea mai scurtă către Tine este, Ziditoru- 
le Atotputernic și Tatăl nostru cel milostiv. 

Tu, Atotștiitorul, toate acestea le știi și de aceea toate 
aceste încercări asupra noastră, păcătoşilor și preapăcăto- 
șilor ai îngăduit, ca, trecând prin biciuiri, fierul cel slab al 
firii noastre să îl prefaci în oţel, și cărbunele — în diamant. 
Nu fără îngăduința Ta s-au stins vetrele noastre, nici sun- 
tem împrăștiați în străinătăți, nici în robie, temniță și as- 
pre încercări, nimic fără îngăduința Ta, nimic fără planul 
Tău, nimic fără pronia Ta, Atotânțelepte, și nimic fără gri- 
ja Ta părintească pentru sufletele noastre. 

Din pricina negrăitelor noastre păcate care ne-au despăr- 
ţit şi îndepărtat de Tine, toate le-ai îngăduit a se abate 
asupra noastră de la diavoli și de la oameni, spre a ne în- 
văţa către Tine a suspina, prin pocăință a ne curăţi și pe 
calea cea sfântă în brațele Tale a alerga. 

Doamne, în dreapta ta mânie, de care Cosmosul se cutre- 
mură ca o trestie în vânt, înfricoșat ești, dar și neîntrecut 
în mila Ta ești. Nimic în ochii Tăi nu este nici prea mare, 
nici prea mic, nici le minunezi de cele ce se minunează 
fiii oamenilor, ci pe cei ce se măresc fără Tine și împotri- 
va Ta îi cobori și din praf, îi înalți pe cei mici și slabi care 
în Tine nădăjduiesc, și care Mărimea Ta o slăvesc și Sla- 
va Ta o măresc. 

Mici suntem și noi, prea mărite Doamne! Nu ne trece 


cu vederea pe noi, cei ce am fost de toți trecuți cu vede- 


rea, și nu ne lăsa pe noi, cei lăsaţi de oameni, ci iartă, iar- 
tă, iartă, vindecă-ne, îndumnezeiește-ne, unește-ne și ne 
înmulțește, ca iar să fim poporul Tău precum au fost sfin- 
ţii noștri părinți. Nu ne trece pe noi, cei mici, cu vederea, 
Tu, care nu treci cu vedere nici viermele de sub coaja co- 
pacului, nici lepăda pe noi, păcătoşii, precum nu l-ai le- 
pădat pe Împăratul Manase, care sa pocăit, ori pe tâlha- 
rul de pe cruce. 

Hristoase Doamne, Învățătorule, răscumpărătorul, în- 
vietorul nostru, biruitorul satanei și al morţii, iubitoru- 
le de oameni, Tu ești Dumnezeul părinţilor și maici- 
lor noastre, Dumnezeul Sfântului Mucenic Cneaz Vla- 
dimir și al Preacuvioasei Maicii noastre Sfânta Paras- 
cheva, al Sfinţilor Chiril și Naum, al luminătorilor noș- 
tri, Dumnezeul Sfântului Părinte Prohor, al Sfinţi- 
lor Simeon și Sava, al sfinţilor noștri Domni și Împă- 
raţi, al ctitorilor și binefăcătorilor noștri, Dumnezeul 
Sfinţilor Vasile de la Ostrog și Ioanichie de la Devici, 
Dumnezeul nenumăraţilor mucenici Sârbi împreună cu 
vestitul Cneaz Lazăr și alaiul lui, al Sfântului Țar Uroș și 
al aurarului George din Kratovo, Dumnezeul Preacuvio- 
șilor protopopi și preoți, monahi și monahii, ostași și vo- 
ievozi, mici și mari, însemnați și neînsemnaţi, al sfinte- 
lor femei și fecioare, al tinerilor și al copilandrilor, de-a 
lungul veacurilor și veacurilor, care în Tine au crezut, în 
Tine au trăit, lăcașe "Ți-au ridicat, pentru Tine au pos- 
tit și sufletele și-au mucenicit, pentru tine au pătimit și 
pe căi și prin munţi, în temnițe, în lupte, și mucenicii au 
murit, de călăi uciși, în lanţuri târâți și în piețe vânduți, 
ca micii tăiați, în țepe și frânghii chinuiți și spânzurați, 
din această lume, ca niște venetici fără de lege, prin foc 
și sabie prigoniţi, pe milioane de cruci pentru Tine răs- 


tigniți, Cel pentru toţi oamenii și popoarele pe Golgo- 

ta răstignit. Așadar către cine să ne îndreptăm, dacă nu 
către Tine? Cine ne va înţelege și ajuta dacă nu Iu, ajuto- 
rul și Mântuitorul nostru? 

Doamne Hristoase, Dumnezeul părinţilor noștri, auzi-ne 
și ne miluiește pentru rugăciunile lor și ale Preasfintei 
Tale Maici. Nu căutăm să ne dai bogății și cinstiri, nici 
putere asupra altor neamuri, nici răzbunare asupra duș- 
manilor noștri, ci potrivit Sfintei Tale Evanghelii Te ru- 
găm: mai întâi, Le rugăm, tărie și putere dăruiește-ne toa- 
te chinurile înfricoșate a îndura și a nu Le vinde și a nu 
păcătui împotriva 'a; apoi, Le rugăm, lărgime inimii și 
sfințenie minții a ne da, pe asupritorii noștri spre a putea 
ierta și cuvintele Tale să rostim noi a putea: „Părinte, iar- 
tă-i, căci nu știu ce fac!”; în sfârșit, Le rugăm, pe părinții, 
rudele și prietenii noștri dragi uciși în aceste vremuri 
în lupta Ta, Doamne Hristoase, împotriva antihristului 
odihnește și preaslăvește; răspuns bun și lumină și bucu- 
rie în Rai le dăruiește, unde se veselesc toți drepții și bi- 
neplăcuţii Tăi, de privirea feţei Tale îndulcindu-se, și îm- 
preună cu Cereștile puteri neîncetat Slavă 'Ție și Tatălui 
Tău și Sfântului Duh, Treimii celei de o ființă și nedes- 
părţite aducând, „Sfânt, Sfânt, Sfânt Domnul Savaot, plin 
este este Cerul și Pământul de Slava Ta,” cântând. Amin. 


Viena, 4 Februarie 1945 


RUGĂCIUNE PENTRU 
ÎNMULȚIREA DRAGOSTEI 


Doamne Dumnezeule, Ziditorul și Atotţiitorul, Care ai 
zidit lumea cea nevăzută și văzută din mulțimea dragos- 


tei, Care toate le ţii cu puternică dreapta Ia, [ie ne ru- 


găm în această zi, auzi-ne, miluiește-ne și ne mântuiește. 
Nu “Te rugăm acum, Bunule Dumnezeu, doar pentru noi 
și poporul nostru, ci pentru toate popoarele și neamurile 
ce se află pe fața Pământului, și mai ales pentru neamurile 
botezate la care, din pricina multor fărădelegi, focul dra- 
gostei s'a stins și flacăra urii s'a aprins. 

Ne rugăm ie, Atotputernice și Atotmilostive Ziditorule 
și Părinte al nostru: focul urii stinge și în inimile tuturor 
popoarelor Tale flacăra dragostei aprinde. 

Dumnezeul adevărului veșnic și al dragostei veșni- 
ce, Care oamenilor Adevărul ai descoperit și dragostea 
prin Fiul Tău, Domnul lisus Hristos, Răstignit și În- 
viat ai mărturisit, cu adevărat dreaptă este mânia Ta pe 
neamul omenesc în ziua de azi; căci mulți de la Ade- 
văr Sau depărtat și de la Tine spre dumnezeii minci- 
noși Sau înturnat, amăgiţi fiind în pustia fără de ieși- 
re care se cheamă minciună, ură și fărădelege. Numai 
Tu ne poţi întoarce pe calea cea dreaptă. Cu pocăință 
strigăm către Tine: cât mai degrabă focul urii stinge și în 
inimile tuturor popoarelor Tale flacăra dragostei aprinde. 
Hristoase Atotputernice, Tu, Cel ce marea învolburată ai 
liniștit, liniștește și învolburarea de azi a urii care vrea să 
ne înece pe toți, spre bucuria arhipotrivnicului Tău și al 
nostru; și Iu, Cel ce pe lepros de lepră ai curăţit, cură- 
ţește-ne pe toţi de lepra urii și înverșunării; și Tu, Cel ce 
ochii orbului ai deschis, deschide ochii duhovnicești oa- 
menilor, ca omul să vadă în om frate, și nu vărsător de 
sânge; și Iu, Cel ce apostolilor Tăi dragostea ca cel din 
urmă așezământ al Tău ai însuflat, aprinde, o, Împărate al 
dragostei, aprinde dragostea dumnezeiască în inimile tu- 
turor popoarelor învrăjbite între ele! 

Înmulţește, Doamne, dragostea pe Pământ. Să vină împă- 


răția dragostei pe Pământ precum este în Cer. Am înghe- 

ţat de ură — la Soarele dragostei să ne încălzim. 

Și ca toţi să cunoaștem că dragostea e cea mai mare reali- 
tate și putere pe Pământ. Ea putere dăruiește, mângâiere 
răspândește, biruință pricinuiește, toate neputinţele sufle- 
tului și trupului lecuiește. 

Ea orice alt bine ce oamenii doresc înmulțește. Decât ori- 
ce știință, orice bogăţie și orice slavă lumească mai însem- 
nată este. Mai puternică decât moartea și iadul Dragos- 
tea este și punte peste moarte și iad până la viaţa veșni- 
că ușor făurește. 

Ne rugăm 'Ţie, Doamne, auzi-ne și dragostea sfinţilor ne 
dăruiește! 

Să nu gândim răul și să nu dorim răzbunare. 
Dumnezeul părintelui nostru Sfântul Sava, care s'a nevo- 
it pentru fericirea tuturor noroadelor cu care sa întâlnit 
din prea marea sa dragoste către Tine și către toate no- 
roadele Tale, dă-ne o astfel de dragoste și nouă dăruiește, 
spre a putea îndrăzni pe Tine împreună cu îngerii a te slă- 


vi şi „Sfânt, Sfânt, Sfânt Domnul Savaot! a glăsui. Amin. 


Viena, 11 Februarie 1945 


